# data[].attributes.body
Luento avasi paljon omia näkemyksiä sosiaalityön toimintaympäristöistä. Esimerkiksi kuinka nähdä sosiaaliset sopimukset, kuten "naisten, miesten työt" tai "lapsilähtöisyys" itsessään toimintaympäristönä. Mieleen jäi tuo kohta aikalaistendessistä; sosiaalityössä usein vaikeaa käsittää, että jokin asia on tapahtumassa juuri nyt, kun helpompi miettiä esimerkiksi mennyttä. Hyvä ajatus oli myös se, että aina ei ole tapahtumassa muutosta, vaikka siltä tuntuisikin. Itselle jäi myös sellainen olo, että voisi kuunnella luennon uudestaan.. nyt menee vielä aika paljon pohtimisen puolelle, ennenkuin kunnolla saa asiasta kiinni :)

# data[].attributes.body
Sitä niiiiin helposti sortuu ensin ajattelemaan fyysisiä toimintaympäristöjä.

Jotenkin tuli tunne, että kokonaisuudesta on kyse. Toimintaympäristöjä on monella tasolla, ei vain yksilötasolla. Sosiaalityössä toimitaan myös historiasta opittujen käytäntöjen mukaan, eikä sovi unohtaa virallisia sopimuksia/päätöksiä ja niiden lomassa olevia hiljaisia sopimuksia (näin on aina ollut ja tulee olemaan -juttuja). Omilla tekemisillä ja tekemättä jättämisillä meistä jokainen toimii jollain tasolla jossakin sosiaalityön toimintaympäristössä, omana itsenään. Ja vaikka nyt tuntuisi tosi "järkeviltä" ohjeistukset ja valinnat, mitä pyritään tekemään, ei kukaan tiedä, miten meidän lapsemme niihin aikanaan suhtautuvat. Täytyy vain toivoa, että heille välittyy tieto, että oli sitä meilläkin tutkittua tietoa ja pyrittiin tekemään parempaa elämää, lisäämään hyvinvointia omassa ajassamme parhaamme mukaan.

# data[].attributes.body
Niin minulla, kuin muutamalla muullakin, mieleen jäi sosiaalinen todellisuus. Toki ihminen tekee aina omat valintansa ja omat päätöksensä, ja aina on mahdollista vaihtaa suuntaa.  Kuitenkaan kaikilla se ei ole mahdollista ilman toisen apua. Joku tarvitsee suunnan näyttäjää, jonka jälkeen oma polku on valittavissa.

Hmmm.. myös minä taidan kuunnella luennon uudestaan.

# data[].attributes.headline
Irene:   Sosiaalityö toimii monimuotoisissa ympäristöissä. Ei ole vain toimistotilat vaan sosiaalityöhön vaikuttaa kaikki yhteiskunnalliset tapahtumat. Sosiaalityö saa vaikutteet sekä pohjaa yhteiskunnan monista muutoksista. Myös institutionaalinen ulottuvuus on sosiaalityölle arkea. Sosiaalityötä tehdään kuntien heikkenevissä taloudellisissa tilanteissa ja ne osaltaan antavat raamit tämän päivän sosiaalityölle.        Luentoa kuunnellaan täällä myös useaan kertaan. 

# data[].attributes.subject
Irene:   Sosiaalityö toimii monimuotoisissa ympäristöissä. Ei ole vain toimistotilat vaan sosiaalityöhön vaikuttaa kaikki yhteiskunnalliset tapahtumat. Sosiaalityö saa vaikutteet sekä pohjaa yhteiskunnan monista muutoksista. Myös institutionaalinen ulottuvuus on sosiaalityölle arkea. Sosiaalityötä tehdään kuntien heikkenevissä taloudellisissa tilanteissa ja ne osaltaan antavat raamit tämän päivän sosiaalityölle.        Luentoa kuunnellaan täällä myös useaan kertaan. 

# data[].attributes.body
Hämmennyin kovasti tämän luennon sisällöstä. Piti lukea moneen kertaan, ennen kuin sain mitään tolkkua siitä, mistä sosiaalityön toimintaympäristöillä tarkoitettiin.

Tässä liikuttiin niin abstraktilla tasolla, että juttu meni aika lailla yli hilseen. Ei jäänyt oikein käteen mitään konkreettista paitsi se että sosiaalityö on (jälleen) moniulotteista ja tapahtuu monissa viitekehyksissä.

# data[].attributes.body
Sosiaalityön toimintaympäristöä koskevasta luennosta jäi kirkkaimmin mieleen se, että sosiaalityö toimintaympäristö on materiaalisen, konkreettisen maailman ja ihmisen ajattelun ja toiminnan haarakohdassa. Ja eritoten, että sosiaalinen todellisuus on aina ihmisen tekemiä valintoja, olipa kyse sitten mikro- tai makrotason todellisuudesta. Aina on toisintoimimisen mahdollisuus.

# data[].attributes.body
Itse asiassa tämä luento avasi silmäni ymmärtämään, miten laaja-alaista yhteiskunnan ja sen jäsenten tuntemista sosiaalityö vaatii. Toisaalta on tunnettava ympäröivän yhteiskunnan historia, palvelujärjestelmä, sosiaaliset sopimukset ja tuo elämismaailma. Jo siinä on aluksi paljon jäsennettävää. Mutta kun missään ei ole sanottu, että tämän päivän sosiaalityössä asiakkaan polku tähän hetkeen olisi lähellekään sama kuin sosiaalityöntekijän. Kun lähdetään auttamaan maahanmuuttajaa, ollaan ongelmissa, jos ei ole mitään tietoa hänen vastaavista palikoista. Sanoinko riittävän sekavasti? Tämä kuitenkin jäi päällimmäisenä mieleen ja toimii toki myös ihan meidän kantasuomalaistenkin kanssa.

# data[].attributes.body
Kylläpä meni syville vesille... En ihan heti olisi otsikosta päätellyt sisältöä. Hyvinkin jatkaa vielä ajatustani siitä ettei sosiaalityö ole mikään läpihuutojuttu vaan hyvin monipuolinen ala, jossa eri näkökulmat tuovat paljon pohdittavaa ja näkemyksiä.

Tästä luennosta en oikein saanut mitään sellaista punaista lankaa. Päälimmäisenä jäi mieleen se, että sosialitieteissä ollaan tekemisisissä ihmisten sosiaalisen todellisuuden kanssa, jolloin heillä itsellään on myös mahdollisuus muutokseen.

Ehkäpä kuuntelen myös uudelleen ja katson miltä kuullostaa sen jälkeen.

# data[].attributes.body
Sosiaalityön toimintaympäristöt -luokitus neljään kohtaan auttaa minua hahmottamaan ja jäsentämään sosiaalista todellisuutta. Sosaalityöntekijällä on monenlaista osaamista: 1)historiallista ja nykypäivän tietoa yhteiskunnallisista ilmiöistä, 2)palvelujärjestelmän toiminnasta yhteiskunnan poliittisten päätösten tasolta käytännön kohtaamiseen asiakkaan kanssa (makrotasolta-mikrotasolle), 3) julkisten sopimusten sisäistäminen osaksi työtä, mutta myös julkilausumattomien sopimusten havaitseminen työssä (esim. vanhuskysymyksessä), 4) konkreettisen, arkielämän tuntemus.

Paljon tuli luennolla pohdittavaa ja muiden opiskelijoiden tekstien lukeminen on huomattavasti auttanut käsittämään näitä asioita.

# data[].attributes.body
Hieman oli sekavaa ja juuri hämmentävää luennon jälkeen. Olin ajatellut toimintaympäristöllä jotain ihan muuta. Päällimmäisenä kutenkin jäi mieleeni miten toimintaympäristöön vaikuttaa sosiaalityön historia, erilaiset sopimukset sekä palvelujärjestelmät ja puitteet. Kaikki kuuluu osana sosiallityötä. Toimntaympäristö ei ole pelkästään yksilön tasolla olevaa, vaan se on monella eri tasolla tapahtuvaa toimintaa.

# data[].attributes.body
Ajatukseni sosiaalityön ympäristöstä oli suppeampi, kuin mitä olin kuvitellut.

Mieleeni painui käsite ihmisten ja instituutioiden välisten suhteiden säätelyjärjestelmästä. Lauseet siitä, että sosiaalinen todellisuus on ihmisten tekemää ja että ihmisillä on mahdollisuus tehdä toisin ja kääntää asioiden suuntaa. Nämä herättivät ainakin itseäni ajattelemaan asiaa toisenlaisesta näkökulmasta.

Sosiaalityö ei ole pelkästään konkreettisia asioita ja ympäristöjä, vaan paljon laajempi ja abstraktimpi käsite.

Toinen asia, mitä jäin miettimään, koski sosiaalisia sopimuksia ja elämismaailmaa. Nämä yhdessä sosiaalityön institutionaalisten puitteiden ja historiallisten / aikalaistendessejen kera muodostavat sellaisen toimintaympäristön, jossa ainakin itselläni riittää pureskeltavaa pidemmäksikin aikaa.

# data[].attributes.body
Oli todella pikainen katsaus aiheeseen. Yllätyin siitä mitä luento käsitteli. En lainkaan osannut odottaa tällaista lähestymistapaa toimintaympäristöihin. Ja äin miettimään, käsitelläänkö nyt vähän turhan vaikeasti yksinkertaista asiaa.

# data[].attributes.body
Paljon asiaa luennossa, josta ensimmäisenä tulee mieleen odotus siitä, että kerrotaan fyysisistä toimintaympäristöistä. Kuitenkin katsanta huomattavasti laajempi ja näin ollen mielenkiintoinen.

Tärkenä näen itsekkin sen. että on ammatillista huomioida kokonaisuus niin ihmisessä kuin yhteiskunnallisissa viitekehyksissä. Jatkuva kehittyminen niin työssä kuin työmuodoissa on tärkeää, mutta kuten luennosakin nostettiin esiin, on muutoksen kritisointi myös tärkeää. Asiakastyössä näen tärkeimpänä asiakkaan tilanteen NYT ja tulevaisuudessa, ei niinkään menneisyydessä.

# data[].attributes.body
Tietoisuus lisääntyi siitä miten laaja-alaisesti sosiaalityössä tulisi kokonaisuuksia hahmottaa, jotta oikeudenmukaisuus ja tasa-arvoisuus voisi toteutua.

# data[].attributes.body
Siinäpäs oli 20 minuutin pikajuoksu luento :)

Paljon uusia ja outoja termejä. Toivon, että tulevaisuudessa mahdollisesti sosiaalityössä toimiessani muistan välillä laajentaa näkökulmaani mikrotasolta meso- ja makrotasolle sekä historiaan.

# data[].attributes.body
Jäsentely neljään osaan helpotti ymmärtämistä, joista sosiaaliset sopimukset ja elämismaailma-systeemimaailma herätti mielenkiinnon. Esimerkit auttoivat myös pääsemään paremmin asiaan. Maailmassa tapahtuu koko ajan muutoksia ja  se vaikuttaa sosiaalityöhön.

# data[].attributes.body
Kattava läpijuoksu, mutta hyvin vaikeaselkeoista asiaa. Paljon uusia termejä. Esille tuli jälleen sosiaalityön monitahoisuus ja -ulottuvuus. Päällimmäisenä jäi mieleen, miten sosiaalityössä on "helppo" analysoida mennyttä, mutta entistä enemmän pitäisi reagoida nykytilaan ja oppia ennakoimaan tulevaa (tapahtumien vaikutuksia jo niiden ollessa käsillä).

# data[].attributes.body
Luento oli mielenkiintoinen ja hyvä, siinä ikään kuin annettiin raamit ja rajat, joiden sisällä sosiaalityötä voi lähteä jäsentämään. Toinen ajatus on tietysti se, että ilmankos sosiaalityö on niin moniulotteista ja moni-ilmeistä, riippuen todellakin siitä näkökulmasta, mistä asiaa tarkastelee. Toimintaympäristönä näyttäytyy itse asiassa kaikki eri todellisuudet...

# data[].attributes.body
Kyllä, pari kertaa piti kuunnella näin tieteellistä luentoa... Mieleen jäi eri tasot, joilla ST toimii eli mikro-, meso- sekä markotaso. Yhteiskunta toimii sopimuksilla ja säädöksillä, joita on julkilausuttuja sekä julkilausumattomia. Lisäksi järjestelmiä on paikallisia, kansallisia sekä kansainvälisiä.

# data[].attributes.body
Historialliset, paikalliset ja globaalit tasot. Yhteiskunnalliset päätökset. Sosiaaliset sopimukset, kätketyt ja julkilausutut. Kokemuksellinen elämä, arkiset puitteet.

# data[].attributes.body
Luennon lopulla tuotiin esiin Lauri Rauhalan teoriaa. Olen siihen päässyt tutustumaan jo aiemmissa opinnoissa ja sen sisäistäminen on vaikeaa, mutta koen sen hyvänä ohjeena omalle työlleni ja ajattelulleni.

Lisäksi sosiaalinen todellisuus ja se näkeminen yksilön kannalta, jossa yksilöllä on mahdollisuus muuttua ja luoda itselleen tavoitteita, on mielestäni erittäin tärkeää.

Kaikkiaan toimitakenttänä sosiaalityö on erittäin laaja ja vaatii paljon asioiden sisäistämistä, jotta edes osaan pääsee käsiksi.

# data[].attributes.body
Sain vihdoinkin luennon kuulumaan. Sain luennosta  uutta tietoa ja paljon laajennusta omaan käsitykseen toimintaympäristöistä.

Luento auttaa ymmärtämään, että työntekijänä on tärkeää ymmärtää myös esimerkiksi  sosiaalityön historiaa.

# data[].attributes.body
Kovin oli mielenkiintoista  ja teoreettista. Sosiaalityö on paljolti tutkimukseen perustuvaa tietoa, analysoimalla ihmisen / yhteisön toimintatapoja voimme saada tietoutta vallalla olevasta tilanteesta sekä arvioida tulevaa. Sosiaaliset sopimukset olivat myös mielenkiintoisia.

# data[].attributes.body
Käsitin niin, että luennossa kuvattiin sosiaalityön toimintaympäristöjä ja niiden muutokseen /niihin vaikuttavia tekijöitä. Kiinnitin huomiota siihen, että sosiaalinen todellisuus on ihmisen tekemää politiikan, tavoitteellisen toiminnan kautta. Se tarkoittaa, että sosiaaliseen todellisuuteen voi vaikuttaa.

Mielenkiintoista oli myös sosiaaliset sopimukset, joista osa on ehkä kulttuurissamme ihmisten ydinjatkoksessa ja aikaamme huonosti sopivia asioita asioita tuemme tietämättämme. Näitä tarkasteluja olisi hyvä nostaa esiin.

# data[].attributes.body
Ennen luennon kuuntelemista ajatukset olivat suuntautuneet lähinnä toimintaympäristöihin fyysisessä mielessä, mutta luennon sisältö yllätti monitahoisuudellaan ja laajudellaan. Paljon uusia ajatuksia ja kaiken tiedon jäsentäminen vaatii kyllä varmasti vielä lisää ajatustyötä ja luennon kuuntelemista uudemman kerran.

Luennoilla käsiteltyjä, toimintaympäristöihin vaikuttavia seikkoja oli aiemminkin ymmärtänyt jollain lailla sosiaalityöhön(kin) vaikuttaviksi asioiksi, mutta niitä ei ollut kuitenkaan osannut jäsentää toimintaympäristön käsitteen kautta.

# data[].attributes.body
Olen tiedostanut eritysesti ajan merkityksen sosiaalityölle jo ennen tämän luennon katsomista. Aika ja kulttuuri vaikuttavat alan tutkimukseen ja siihen, mitä pidetään missäkin ajassa/kulttuurissa "oikeana" toimintapana. Tutkimuksessa voidaan nähdä tietyn ajan ns. muoti-ilmiöitä. Aikamme siis on täynnä erilaisia diskursseja, jotka kuitenkin muuttuvat jatkuvasti.

Maailman tapahtumat ja EU-maiden toimintatavat vaikuttavat myös ihan ruohonjuuritason työhön asti Suomessa, esimerkiksi lainsäädäntö, jonka mukaan työtä tehdään. Luennossa tästä puhuttiin julkilausuttina sosiaalisina sopimuksina.

# data[].attributes.body
Kohtalaisen lyhyessä luennossa tuli esille varsin runsaasti ajateltavaa. Sosiaalityön toimintaympäristöt käsittävät monia ulottuvuuksia, joka osaltaan puolustaa ammattimaisen otteen tarpeellisuutta sosiaalityön tekemiseen. Kuten kurssikaveritkin, itsekin taidan katsoa luennon vielä uudestaan

# data[].attributes.body
Paljon mielenkiintoista asiaa mahtui reiluun 22 minuuttiin. Kuumehöyryissä oli hankala jäsentää luentoa sen tarkemmin, mutta ainakin sosiaalityön toimintaympäristöjen laaja-alaisuus yllätti. Odotin luennolta ehkä selkeämpää jäsentelyä, joten se täytynee kuunnella vielä uudestaan

# data[].attributes.body
Kuten suurin osa kanssa opiskelijoista kuvittelin itsekin, että kyse olisi fyysisistä toiminnoista. Eli unohdin täysin, että opiskelemme nyt yliopistossa.

Todella laaja luento, jätti paljon miettimistä. En voi väittää, että olisin ymmärtänyt edes murto-osaa, mutta onpahan jotain mitä tutkiskella vielä useampaan otteeseen!

# data[].attributes.body
Toimintaympäristöt luento oli hyvin teoreettista ja siinä tuli paljon uusia käsitteitä. Tämän päivän yhteiskuntaa voi kuvailla hyvin erilaiseksi kuin kauan sitten kuten informaatioyhteiskunta. Aikalaistendenssi esim. väestönkehitys muutto maalta kaupunkeihin on oleellinen asia. Uskon, että luennon voisi kuunnella uudelleen, niin ymmärtäisi enemmän.

# data[].attributes.body
Luennon otsikoinnin perusteella mieleen tulivat lähinnä fyysiset toimintaympäristöt. Tämä ajatus muuttui katselun myötä.

Useamman kuuntelun jälkeen minulle jäi yhä tästä luennosta hieman hämmentynyt olo. Paljon sain pohdittavaa. Parhaiten mieleen jäi toimintaympäristön tematisoinnit.

# data[].attributes.body
Sosiaalityön moniuloitteisuus antoi taas uusia näkökulmia. Ymmärsin paremmin nyt sen, että sosiaalityöhön vaikuttaa muutkin asiat kuin vain asiakas ja sen ympäristö. Ympäröivä yhteiskunta ja tulevaisuus antavat valtavasti tietoa sosiaalityön kentälle. Itse en ihan osannut ajatella että sosiaalityö on niin aikaan ja paikkaan sidottua, mutta samalla koko ajan muutoksen kohteena. Tämä oli herättävää.. pitää vielä kuunnella luento uudestaan.

# data[].attributes.body
Sosiaalityön toimintaympäristöjä koskevasta luennosta jäi kirkkaimmin mieleen toimintaympäristön luonne materiaalisen, konkreettisen maailman ja ihmisen ajattelun ja toiminnan haarakohdassa. Ja eritoten siten, että yksilöllä on mahdollisuus tehdä valintoja eli toimintaympäristö oma aina ih

# data[].attributes.body
Sosiaalityön toimintaympäristöt ovat melko laaja alue ja oli hieman vaikeaa jäsentää luentoa. Sen kuitenkin ymmärsin, että moni asia kuten: aikalaistendenssit, sosiaaliset sopimukset(avoimet tai julkilausutut), ihmisten konkreettinen elämismaailma sekä instituutiolliset puitteet vaikuttavat kaikki yhdessä toimintaympäristöön. Sosiaalinen toimintaympäristö on siis jatkuvassa muutoksessa

# data[].attributes.body
Vaikka olen työskennellyt aikuissosiaalityössä, on minua näiden luentojen yhteydessä yllättänyt kuinka todella monitahoista sosiaalityö on. Etenkin tutkimuksellinen osuus. Toimintaympäristöistä päällimmäisenä jäi mieleen korostus siitä, kuinka tärkeää on tutkia, analysoida ja ymmärtää ihmisen todellisuutta, ympäristöä, jossa hän elää. Olen toki nämä asiat tiedostanut, mutta en ole sisäistänyt tutkimuksen tärkeyttä ja oleellisuutta sosiaalityössä kokonaisuudessaan.

Olen ennenkin ollut kiinnostunut diskursseista, kuinka esimerkiksi päihteiden käyttö yksilön tai yhteisön puheessa esiintyy. Etenkin tämän Rauhalan luennon myötä kiinnostukseni kasvoi entisestään. Kuinka me puheessa tuotamme todellisuutta ja voimmeko me todella edes ymmärtää asiakkaan todellisuutta vain sen perusteella mitä hän puhuu. Ehkä tässä tuleekin se tutkimuksen merkityksellisyys. Tähän liittyen suuremmassa mittakaavassa nämä sosiaaliset sopimukset. Ei tosiaan ole pelkästään politiikan varassa se kuinka me esimerkiksi vanhusten hoito järjestetään.

# data[].attributes.body
Sosiaalityön toimintaympäristöön vaikuttavat ajalliset ja poliittiset tapahtumat ja kehityskulut, jotka ovat sekä kansallisia että kansainvälisiä. Esimerkkeinä eri palvelujärjestelmien muutokset ja nykytila, tieteen ja teknologian kehitys, taantuma ja työmarkkinatilanne, elinolojen tila, väestön ikääntyminen, kunta- ja sote-uudistus, kaupungistuminen, aikakauteen liittyvät muutokset elämäntavoissa, arvoissa ja asenteissa, toiminta EU:ssa, Suomea sitovat kansainväliset sopimukset, pakolaistilanne. Yksi muutoksista on ollut 2000-luvulla tapahtunut muutos julkishallinnossa, jonka tarkoituksena ollut vähentää kansalaisten riippuvuutta julkisista viranomaisjärjestelmistä ja lisätä heidän omaa vastuutaan hyvinvoinnistaan ja sosiaalisesta turvastaan. Edellinen haastaa perinteisen hyvinvointivaltiollisen näkemyksen tasa-arvosta. Muutokset toimintaympäristössä asettavat haasteita sosiaalityön toimintatapoihin ja kehittymiseen.

# data[].attributes.body
Kuten monelle muullekin, myös minulle luennon otsikko sosiaalityön toimintaympäristöistä loi mielikuvat lähinnä fyysisistä, konkreettisista toimintaympäristöistä. Luento avasi kuitenkin tätäkin käsitettä paljon laajemmin ja toi uutta ymmärrystä myös toimintaympäristöjen moninaisuudesta.

# data[].attributes.body
Apua. Olipas paljon asiaa 22 minuutin luennossa. Asia johon pääsin parhaiten kiinni näin ensimmäisen katselukerran jälkeen oli, toimintaympäristön neljä tematisointia. 1) Historia- ja aikakausidentenssit. 2) Sosiaalityön instituonaaliset puitteet sekä palvelujärjestelmä. 3) Sosiaaliset sopimukset. 4) Elämismaailma.

# data[].attributes.body
Kuten muutamalle muullekin, pikaisesti toisille heränneitä ajatuksia silmäiltyäni, minullekin jäi hieman hämmentynyt olo ensimmäisen katselukerran jälkeen. Kun luennon otsikointi johti ajatukset ensin hieman konkreettisempiin toimintaympäristöihin ja sitten sisältö avasikin aivan toisenlaisen näkökulman, jäin vielä ihmettelemään mitä kaikkea pitääkään nähdä, huomioida ja avata vielä itselleen tästä aiheesta.

# data[].attributes.body
Sosiaalityön toimintaympäristöt ovat laajempi käsite kuin olisin arvannut. Luento oli katsottava kahdesti, että sai jotain käsitystä aiheesta.

# data[].attributes.body
Mielenkiintoinen luento. Varsinkin kaksi ajatuksia herättävää pointtia: 1.) sosiaalityön kannalta oleellista on problematisoida mitä on elää köyhänä rikkaassa maassa, nouseva keskustelunaihe johon tulisi osallistua ja 2.) Sosiaalinen todellisuus on ihmisen tekemää, mahdollisuus tehdä toisin ja tehdä tavoitteellisia valintoja. Tämä pitäisi aina muistaa arkisessa työssä.

On ymmerrättävä mm. lakeja, asetuksia, normeja, diskursseja ja aikalaistendessejä, jotta voi hahmottaa sosiaalityön toimintaympäristöä kokonaisuudessaan. Menneen ja nykyisen ymmärtäminen on oleellista, tulevaisuuden hahmottamisen kannalta. -> Jälkihyvointivaltio ja kumppanuuspolitiikka!

# data[].attributes.body
Yhteiskunta toimii julkilausutuilla tai -lausumattomilla sopimuksilla ja säädöksillä, joita voidaan muuttaa: sosiaalinen todellisuus on ihmisen luomaa. ---> Piileekö tässä viisaus myös ajatellen yksilöä, että íhmisellä itsellään on jo "oman onnensa avaimet" kunhan joku/jokin saa aikaan ensimmäisen askeleen?

# data[].attributes.body
Sosiaalityön tavoitteet ja työskentelytavat ovat aina riippuvaisia ajasta ja paikasta. Ympäröivä yhteiskunta ja sen historia sekä tulevaisuuden näkymät luovat puitteet sosiaalityölle. Luento konkretisoi minulle sen jo tavallaan tutun asian, että on tunnettava/tunnistettava paikalliset olosuhteet, jotta voi työskennellä ko. toimintaympäristössä. Sosiaalityön moniulotteisuuden sisäistäminen vaatii minulta vielä ajatustyötä…

# data[].attributes.body
Yllätyin luennon sisällöstä, toimintaympäristöillä käsitin sosiaalityön konkreettiset ympäristöt. Rauhalan luento syventää ajattelua. Täytynee kuunnella vieä uudelleen, jotta käsittää mistä tässä oikein onkaan kyse.

# data[].attributes.body
Toimintaympäristöjen jäsentely oli silmiä avaavaa. Erilaiset aikalaistendenssit, institutionaaliset seikat, sopimukset ja elinolot vaikuttavat sosiaalityöhön. Loppuosan ajatusjärkäleitä täytyy vielä miettiä.

# data[].attributes.body
Tämä luento piti kuunnella kahdesti, jotta edes hiukan sain ajatuksesta kiinni. Ymmärsin, että sosiaalinen todellisuus on ihmisten luomaa ja sosiaalinen toimintaympäristö muuttuu kokoajan ja on eri riippuen missä ajassa ja paikassa kulloinkin ollaan; mitkä maailman ilmiöt, politiikka, ideologia kulloinkin vaikuttavat. Tosin nämäkään vaikuttimet eivät ole stabiileja vaan tietoisuus niistä on subjektiivista. Tai jotain sinne päin.

# data[].attributes.body
Sosiaalityön toimintaympäristöt tapahtuvat ja ovat materiaalisen maailman ja ihmisen ajattelun sekä toiminnan maailman leikkauspisteessä. Sosiaalisen todellisuuden tunnusmerkki on, että se on aina ihmisen tekemää. Mielestäni mielenkiintoinen näkökulma on laajentaa ajattelua konkreettisista toimintaympäristöistä koskemaan myös abstraktia ympäristöä.

# data[].attributes.body
Sosiaalityön toimintaympäristöjen määrittely onkin monimutkaisempaa, mitä äkkiseltään ajattelisi. Sana toiminta saa ainakin itselläni mieleen lähinnä konkreettisen toiminnan ja siihen liittyvät ympäristöt, esimerkiksi yhteiskunnan palvelujärjestelmä tai sosiaalipoliittinen foorumi voisi olla itselleni konkreettinen toimintaympäristö.

Kuitenkin kyse on paljon laajemmasta asiasta. Mieleeni ei tullut ollenkaan ajallisiin ja tapahtumiin liittyvien kehityskulkujen mukaanottaminen, vaikka ne ovat hyvin keskeisiä toimintaympäristöjen määrittelyssä, ja mikä tärkeää, etenkin niihin liittyvässä muutoksessa, mikäli jotain konkreettista muutosta voi sanoa tapahtuneen. Muutoksen todellisuus lienee voidaan todeta vasta jälkikäteen.